TECHNINĖ SPECIFIKACIJA
	
1. Pirkimo objektas –  pusiau požeminių konteinerinių aikštelių remonto darbai. 
2. Darbų atlikimo vieta:  Vilniaus miesto ribose.
3. Užsakovas - UAB „VAATC“.
4.  Darbų sąrašas: 
4.1. Nurodytas kiekis yra preliminarus, užsakovas darbus įsigis pagal faktinį poreikį, pateikdamas atskirus užsakymus, bet ne daugiau kaip už 242 000,00 Eur, įskaitant visus mokesčius, per numatytą pirkimo sutarties trukmę 24 mėn.:
1 lentelė
	Eil. Nr.
	Darbų pavadinimas
	Matavimo vnt.
	Preliminarus kiekis

	1
	Laikino aptvėrimo montavimas, demontavimas.
	Kompl.
	50

	2
	Laikino aptvėrimo kaina, kai aptvėrimas laikomas ilgiau nei 15 d. d., dėl užsakovo kaltės ar nepalankių oro sąlygų.
	Kompl./
diena
	10

	3
	Esamos betoninių plytelių dangos demontavimas
	m²
	5

	
4
	Pusiau požeminio konteinerio (plastikiniu korpusu) demontavimas, kasant gruntą nesutvirtintose tranšėjose (iki 2 m pločio ir 2 m gylio) ir jo iškėlimas,  naudojant kėlimo įrangą
	vnt.
	15

	5
	Pusiau požeminio konteinerio  (betoniniu korpusu) demontavimas, kasant gruntą nesutvirtintose tranšėjose (iki 2 m pločio ir 2 m gylio) ir jo iškėlimas, naudojant kėlimo įrangą
	vnt.
	3

	6
	Naujo konteinerio pakrovimas ir atvežimas, kai konteinerio svoris iki 3,5 t.
	vnt.
	15

	7
	Konteinerio su plastikiniu korpusu dugno inkaravimas betoniniame pade arba sutankintos skaldos sluoksnyje armatūros strypais (skersmuo ≥ 24 mm)
	vnt.
	15

	8
	Pusiau požeminio  konteinerio (betoninių korpusu) montavimas iki 2 m gylyje, užpilant gruntu ir sutankinant vibroplokštę
	vnt.
	3

	9
	Pusiau požeminio  konteinerio, plastikiniu korpusu, montavimas iki 2 m gylyje, užpilant gruntu ir sutankinant vibroplokštę
	vnt.
	15

	10
	Betono plytelių dangos įrengimas po konteinerio perkasimo, atkuriant šalčiui atsparius sluoksnius su 16-32 mm skaldos frakcija, sutankinant vibroplokštę
	m²
	20

	11
	Horizontalaus sutankintos skaldos  sluoksnio įrengimas, kai storis ≥ 100mm
	m³
	5

	12
	Demontuoto konteinerio vietos  užpylimas, atsivežant gruntą ir atliekant tankinimą pagal faktines objekto sąlygas
	m³
	3

	13
	Betoninių vejos bortų išardymas ir įrengimas, kai bortai 1000x80x200 mm
	m
	40

	14
	Prasėdusių betoninių plytelių dangos remontas, lokaliai išlyginant pagrindą, jo nekeičiant bei pridedant naujų medžiagų, sutankinant vibroplokštę iki 5 m²
	m²
	10

	15
	Prasėdusių betoninių plytelių dangos remontas, lokaliai išlyginant pagrindą, jo nekeičiant bei pridedant naujų medžiagų, sutankinant vibroplokštę virš 5 m²
	m²
	50

	16
	Mažų plotų vejos atstatymas
	m²
	10

	17
	Statybinių atliekų išvežimas iš objekto ir utilizavimas
	m³
	60

	18
	Sugadinto konteinerio, kartu su atliekom, išvežimas iš objekto ir utilizavimas.
	m³
	20

        4.2. Rangovas teikdamas pasiūlymą, turi įvertinti visas išlaidas, susijusias su šioje 1 lentelėje išvardintais darbais: darbo priemonių, įrankių, statybinių medžiagų tiekimu į objektą, reikalingų darbams atlikti bei atvykimo į darbų vykdymo vietą išlaidos, statybinių atliekų išvežimo iš objekto bei visos kitos išlaidos, reikalingos tinkamai įvykdyti sutartį. 

5. Reikalavimai darbams:
5.1. Darbai turi būti atliekami, pagal B3 ir C5 tipo pusiau požeminių konteinerinių aikštelių supaprastintų projektų sprendinius. Projektų brėžiniai pridedami Priedas Nr.1 ir Nr.2

6. Darbų užsakymo tvarka:
6.1. Užsakovui išsiuntus rangovui aikštelės remonto darbų užsakymą, ne vėliau nei per 2 d. d. rangovas pateikia preliminarią sąmatą aikštelės remonto darbams. 
6.2. Rangovas pradeda remonto darbus, gavęs raštišką užsakovo sutikimą.
6.3. Pabaigęs remonto darbus, rangovas privalo pateikti konteinerinės aikštelės nuotraukas prieš darbų pradžią ir atlikus darbus, pateikti nuotraukas su pagrindiniu atliktų statybos remonto darbų (duobės kasimas, konteinerio sumontavimas, šalčiui atsparaus sluoksnio įrengimas, plytelių ir bordiūrų sumontavimas bei vejos atstatymas) fotofiksacija. Kartu turi būti pateiktas ir atliktų darbų aktas. 
6.4. Darbai turi būti atlikti 15 d. d. laikotarpyje po sąmatos patvirtinimo. Šalims suderinus, darbų atlikimo terminas gali būti pratęsiamas dėl klimatinių sąlygų arba dėl aplinkybių nesusijusių su rangovo veiksmais.
6.5. Už darbus bus apmokama pagal faktiškai atliktų darbų kiekius. 
6.6. Gali būti, kad reikės atlikti ir pilnai požeminių aikštelių remontą, montavimą ar atsirasti poreikis kitiems smulkiems darbams, nenumatytiems lentelėje Nr.1, pvz. plytelių klijavimas ant metalinio konteinerio pagrindo, tokiu atveju, užsakovas turi teisę įsigyti papildomų darbų, nenurodytų 1 lentelėje, neviršijant 10% pradinės sutarties vertės. Papildomų darbų vertė turi būti nustatoma sąmatinių programų SES arba Sistela pagalba. 

7. Darbams keliami reikalavimai:
7.1. Rangovas, vykdydamas darbus, turi naudoti mažiau ar nenaudoti pavojingųjų cheminių medžiagų, neteršti aplinkos ir nekelti pavojaus sveikatai (Lietuvos Respublikos aplinkos ministro 2011 m. birželio 28 d. įsakymo Nr. D1-508, 4.4.4.3 punktas), t. y. Rangovas remonto darbų metu:
7.1.1 Darbų atlikimo vietoje išrūšiuoti ir atskirai laikinai laikyti susidarančias:
- komunalines atliekas − maisto likučiai, tekstilės gaminiai, kitos buitinės ir kitokios atliekos, kurios savo pobūdžiu ar sudėtimi yra panašios į buitines atliekas;
- mūro, tinko, betono, popieriaus, plastiko, metalo ar kt. turi būti rūšiuojamos konteineriuose ir perduodamos atliekas tvarkančioms įmonėms.
7.1.2. transportuojant visas darbų vietoje susidarančias statybines atliekas iš darbų vietos naudoja daugkartinius konteinerius, išskyrus, kai susidarančios atliekos turi būti perdirbamos ar vežamos į Mechaninio biologinio apdorojimo (MBA) įrenginius; 
7.2. Žemės darbai vykdomi pagal STR 1.06.01:2017 „Statybos darbai. Statybos techninė priežiūra“.
7.3. Darbuotojų naudojami įrankiai ir mechanizmai turi atitikti darbuotojų saugos ir sveikatos reikalavimus. 
7.4. Darbai turi būti organizuojami ir vykdomi vadovaujantis: 
· Darboviečių įrengimo statybvietėse nuostatais; 
· Darbuotojų saugos ir sveikatos teisės aktais; 
· kitais galiojančiais norminiais dokumentais.

8. Garantija:
8.1. Rangovas turi teikti pilną garantinį remontą. Darbams suteikiama 5 metų garantija. Paslėptiems darbams 10 metų.
